
1. Premisele persecuțiilor 


Cauza care stă la baza persecuțiilor Bisericii Catolice de pe teritoriul 
Ucrainei de astăzi este greşita înțelegere a politicii Vaticanului de către 
conducătorii URSS şi interpretarea ei stângace de către Stalin în special. 
Stalin credea că Papa Pius al XII-lea avea o prejudecată împotriva URSS şi 
îl susținea pe Hitler. Această concluzie el a tras-o din rapoartele serviciilor 
sale secrete. Unul dintre agenţii săi într-un raport scria: 


Papa vede în național-socialism mult mai puţin rău decât pericolul care ame- 
nință din Est şi consideră că este foarte posibil să facă un compromis cu Hitler... 
Papa în nici un caz nu vrea înfrângerea Germaniei, deşi el vede că este inevita- 
bilă, deoarece, în opinia sa, Germania mai devreme sau mai târziu trebuie să 
cedeze sub atacul combinat al aliaților! . 


La hotarele anilor 1943-1944, tematica relaţiilor sovieto-vaticane s-a actu- 
alizat. Acest lucru a facilitat circulaţia treptată a trupelor sovietice spre 
Vest — prin statele baltice Bielorusia şi Ucraina, în care Biserica Romano- 
Catolică a avut în mod tradițional o poziție puternică. Circumstanţe militar- 
politice au dictat necesitatea prevenirii conflictelor cu clerul catolic şi cre- 
dincioşii în teritoriul sovietic eliberat. Cu problemele de soluționare a rela- 
țiilor cu Biserica Romano-Catolică în cadrul Uniunii Sovietice trebuia să 
se ocupe Comisariatul Securităţii de Stat, Consiliul pentru Biserica Orto- 
doxă Rusă şi Consiliul pentru reglementarea cultelor?. Stalin avea un vis 
pe care încerca să-l facă realitate. Voia să utilizeze un model testat în mod 


1 M. H. OnuHnoB,,, Lperuă peăx: Bnacr H penurua. «3aABNeHHe» GPIBIIIETO HAYAJIÞDHHKA 

repetat în istoria sovietică, adică metoda de fărâmițare a Bisericii. Astfel, 
a căutat să formeze în interiorul Bisericii Catolice din Uniunea Sovietică 
un fel de „grup de acţiune” care trebuia să aibă ca scop nu numai declara- 
rea simpatiei pentru regimul sovietic, ci şi ruptura cu Vaticanul, creând 
astfel în URSS o Biserică Catolică autocefală. Printr-o astfel de manevră, 
Stalin intenționa să creeze o Biserică națională pentru fiecare rit. Această 
idee va fi acceptată în anii ‘40 şi ‘50 de către multe partide comuniste din 
Europa de Est’. 

În vara anului 1944, trupele sovietice au eliberat oraşul Lvov. Contrar 
viziunilor ce aşteptau o „teroare” împotriva catolicilor şi a greco-catolicilor 
din Ucraina de Vest, atitudinea autorităților față de ei a fost în general 
tolerantă. 

Cap al Bisericii unite, mitropolitul Andrei Sheptitskya a fost perfect 
conştient de faptul că aceste timpuri necesită un pas extraordinar spre 
noua realitate politică, în căutarea de oportunităţi de dialog, şi nu de com- 
promis, pentru stabilirea relaţiilor cu puterea sovietică „revenită” pe melea- 
gurile ucrainene. Iniţial, autoritățile au simţit nevoia aceluiaşi lucru, deoa- 
rece prestigiul şi influența Bisericii Greco-Catolice jucau aici un rol foarte 
semnificativ, iar relațiile normale cu aceasta ar fi putut oferi un sprijin 
semnificativ în susținerea ideilor comuniste. Potrivit unor rapoarte, numă- 
rul credincioşilor greco-catolici depăşea patru milioane de suflete. 

La sfârşitul lunii august şi începutul lunii septembrie 1944, mitropoli- 
tul Andrei trimite o scrisoare la Moscova, destinată lui Stalin. În aceasta, 
el a salutat eliberarea Ucrainei de ocupanţii fascişti. Într-o altă scrisoare 
către guvernul URSS, Sheptitsky a cerut recunoaşterea Bisericii Unite din 
partea statului. Guvernul de la Moscova, informându-se cu privire la con- 
ţinutul său, a solicitat aprobarea pentru o rezoluție pozitivă a următoare- 
lor cereri ale mitropolitului: 

e permisiunea deschiderii de noi lăcaşuri de cult ale Bisericii Unite cu Roma; 

e permisiunea publicării unei reviste religioase; 

e deschiderea de noi mănăstiri şi şcoli bisericeşti; 

e permisiunea clerului de a frecventa spitale pentru a săvârşi în ele 
actele de cult; 

e să se acorde scutirea de la recrutarea în Armata Roşie pentru studen- 
ţii de la Academiile şi Seminariile Teologice. 

Guvernul explica astfel atitudinea sa pozitivă cu privire la solicitările 
capului Bisericii Greco-Catolice ucrainene: 


3 Cf. T II. MYyPANIKO, CrponrenbcrBo OCHOB comnanusma B crpanax Ilenrpanenoii n KOro- 
BocrounoiEBponzr, Ouepruucropuu, Mocrea 1989, 131; (Cf. G. P Murasko, Construirea 
principiilor socialiste în țările Europei Centrale şi de Sud-Est. Editura „Eseuri istorice”, 
Moscova 1989, 131). 

Având în vedere influenţa lui Sheptitsky asupra catolicilor şi uniaților în regi- 
unile de vest ale RSSU (Republica Socialistă Sovietică Ucraineană), conside- 
răm oportună această influență pentru lupta noastră contra curentelor antiso- 
vietice. Pentru a consolida orientarea actuală a lui Sheptitsky, consiliul 
consideră oportun să satisfacă nevoile respective ale Bisericii unite cu Roma, 
întrucât pot avea o importanță pentru noit. 


Totuşi, în primăvara anului 1945, declaraţiile publice ale Pontifului Roman 
n-au fost pe placul conducerii URSS, care l-a caracterizat pe papă ca pe un 
„apărător al fascismului” care vrea să crească influenţa sa în lumea post- 
belică. După aceste declaraţii, comunităţile catolice şi greco-catolice de pe 
teritoriul URSS au fost considerate ca fiind „agenţii ale Vaticanului”. Asal- 
tul asupra catolicismului în Uniunea Sovietică s-a dezvoltat în două direc- 
ţii. Prima, pentru Biserica Catolică din statele baltice, Bielorusia şi Ucraina. 
Creşterea treptată a presiunii administrative asupra catolicilor a devenit 
politica oficială a administraţiei locale, limitarea maximă a activităţii mănăs- 
tirilor, arestarea clerului catolic, expulzarea din ţară a unora dintre epi- 
scopi şi preoţi. Se justifica o astfel de politică rigidă pentru descoperirea 
„elementelor antisovietice” în cadrul Bisericii şi implicarea acestora în acti- 
vităţi de spionaj pe teritoriul URSS. A doua direcție de „atac” asupra cato- 
licismului a fost înfăptuită cu ajutorul Bisericii Ortodoxe deschise colaboră- 
rii cu bolşevicii, mai ales pe teritoriul Ucrainei, unde Biserica Greco-Catolică 
a fost inclusă în Biserica Ortodoxă sau, pur şi simplu, scoasă în afara legii’. 

Astfel, pe data de 17 martie 1945, Stalin a pus semnătura sa sub „pro- 
gramul” unificării Bisericii şi roata prigoanei împotriva Bisericii Catolice 
şi a Bisericii Greco-Catolice, în special în Ucraina, şi-a început mişcarea 
sângeroasă. 


2. Perioada de vârf 


Biserica Greco-Catolică de pe teritoriul Ucrainei era formată în anii de 
vârf ai persecuțiilor, adică între anii 1945-1956, din 2.154 de parohii, în 
care activau 1.689 de preoți, la care se adaugă 47 de mănăstiri în care erau 
928 de călugări. Populaţia credincioşilor atingea numărul de aproximativ 
patru milioane de suflete. 

Secerarea Bisericii Greco-Catolice a început cu defăimarea păstorului 
ei, mitropolitul Andrei Sheptitsky, care a fost prezentat populaţiei ca un 
colaborator activ al regimului fascist, ba chiar fost membru al Gestapo-ului. 
Pentru populaţia cultă, a fost scris un articol într-un ziar numit „Ucraina 


1 Cf. TAPE (Arhiva de Stat a Federaţiei Ruse), E. P.-6991, On. 3, |. 1, JI. 40-41. 
5 Cf. [APO (Arhiva de Stat a Federaţiei Ruse), . P.- 6991.0Or.1, Ț. 29, JI. 101-109. 
6 Cf. TAPO (Arhiva de Stat a Federaţiei Ruse), ®. P.- 6991. On. 1, J|. 27, JI. 23. 

liberă” (Vilina Ucraina), unde, cu ajutorul dovezilor fabricate, umilul păs- 
tor a fost „demascat”, iar crimele „sale strigătoare la cer” au fost descrise 
cu talent de către vestitul ziarist, comunist până în măduva oaselor, Iaroslav 
Galan”.Un astfel de articol emoționant nu putea să nu influențeze inimile 
şi minţile credincioşilor simpli, care au vărsat sânge pentru apărarea patriei 
şi a credinţei. Apoi, toţi ceilalți ierarhi şi preoți care s-au opus distrugerii 
Bisericii Greco-Catolice au fost fie arestaţi, fie îndepărtați, fie „dați dispăruți”. 

Pe data de 8 martie 1946, în Catedrala „Sf. Gheorghe” din Lvov, şi-a 
deschis lucrările Sinodul Bisericii Greco-Catolice, la care au participat 216 
preoți (din 225 de participanți programaţi), 19 laici proortodocşi (din 22 
delegați) din toate cele trei dieceze greco-catolice (din regiunile Lvov, Sam- 
borsk şi Stanislavsk). Cu decizia sa, sinodul a abolit Unirea de la Brest din 
1596, astfel separându-se de Roma şi revenind în sânul Bisericii Ortodoxe 
din Rusiat. 

Catastrofa Bisericii Greco-Catolice şi Romano-Catolice din Ucraina a 
produs imediat un impact răsunător în politica externă a URSS. Vestea 
neaşteptată cu privire la abolirea Unirii de la Brest, făcută la sinodul din 
Lvov, a zguduit puternic Piaţa „Sf. Petru”. A fost o lovitură serioasă care a 
lăsat o urmă sângeroasă pe corpul Bisericii universale, care poate fi com- 
parată cu rana provocată de Luther. Peste noapte, Biserica Catolică a pier- 
dut patru milioane de fii şi o Biserică întreagă a fost smulsă din pământul 
udat de sânge al Ucrainei’. 

In ofensiva lor sălbatică împotriva Bisericii Greco-Catolice din Ucraina, 
autoritățile sovietice au arestat cinci episcopi ucraineni care se aflau pe 
teritoriul rusesc şi alți înalți reprezentanţi ai clerului ucrainean. Clericii 
tineri din două seminarii încă deschise au fost înrolați în Armata Roşie. În 
Catedrala din Lvov şi la reşedinţa arhiepiscopală, o percheziție a miliției a 
durat zece zile. Au fost ridicate cu această ocazie întreaga arhivă şi nume- 
roase obiecte de cult. Au mai fost „vizitate” în acelaşi mod şi alte episcopii. 
Episcopii arestați au fost implicați într-un proces care s-a desfăşurat în 
acelaşi an, cu uşile închise, la Kiev. La începutul lunii martie 1946 a fost 
publicat actul de acuzare formulat de Ministerul Public al Republicii Soci- 
aliste Sovietice Ucrainene. In acest document se menționează că episcopii 
au fost arestaţi pentru „trădare şi colaborare cu ocupanții germani”. Aceste 


7 Cf. A. AJAH, „C rpecrom nn c HOxoM”, în Bonpocbl ucmopuu penuzuu u ameusma, 
2(1954), 287; (cf. Ia. GALAN, „Cu crucea sau cu pumnalul” în Întrebările istorice ale religiei 
şi ale ateismului, 2(1954), 287). 

8 Jogoeckuŭ yeproenbiuii, co6op. [okymenrThi n marepnanbı 1946-1981, Mockea 1982, 96; 
Cf. C. B. PeuynoBTaiinbui ceosop, MockBa 1995, 34-40; (Sinodul bisericesc din Lvov. 
Documente şi materiale 1946-1981, Moscova 1982, 96). 

9 Cf. C.T.JAHHJIEHKO, Ynuamai, Ilonurusnar, MockBa 1972, 185; (S. T. DANILENKO, 
Uniaţii, Editura „Politică”, Moscova 1972, 185). 

acuzații grave şi nedrepte au atras pedepse pe măsură: mitropolitul Slipyi 
a fost condamnat la 8 ani de muncă forțată şi la deportare, alți episcopi la 
pedepse cuprinse între 5 şi 10 ani de muncă forțată. Prin aceste măsuri, 
autorităţile sovietice urmăreau în mod declarat dezorganizarea metodică a 
Bisericii din Ucraina, înainte de a merge mai departe cu planurile lor”. 

După secerarea Bisericii Greco-Catolice din Ucraina, mănăstirile şi clă- 
dirile bisericeşti au fost repartizate (sau, mai bine zis, au fost furate) Bise- 
ricii Ortodoxe Ruse. Patruzeci şi opt de mănăstiri au fost închise, iar clădi- 
rile acestora au fost utilizate de către stat pentru alte necesităţi sociale, 
adică au făcut din mănăstiri grajduri. 230 de comunităţi parohiale, care au 
refuzat să adere la Biserica Ortodoxă, au fost eliminate din registre, iar 
bisericile au fost rase de pe fața pământului. Aproximativ 600 de preoți şi 
călugări care au refuzat unirea cu Biserica Ortodoxă au fost „concediaţi”, 
expulzați din mănăstiri sau arestați. Mai mult de jumătate dintre ei au fost 
judecaţi în baza acuzațiilor de activitate antiguvernamentală şi condam- 
naţi, adică ucişi. 

Decizia revenirii la Biserica Ortodoxă nu a putut fi imediat aplicată în 
viața credincioşilor. In multe părți ale Ucrainei occidentale comunităţile 
greco-catolice au continuat să existe fără înregistrare, adunându-se în case 
particulare, cimitire, în pădure, acolo unde nu puteau fi urmărite de Secu- 
ritate. Călugării care au fost expulzați din mănăstiri s-au stabilit în diferi- 
te sate, fondând mănăstiri secrete susținute de către credincioşii fideli. 
Printr-o astfel de viață „în catacombe” s-au păstrat credinţa, ierarhia, cle- 
rul, publicaţiile şi viața greco-catolică de pe teritoriul Ucrainei.!!. 

Viaţa eclezială în regiunile de vest ale Ucrainei a fost însoțită de atunci 
şi până în zilele noastre de numeroase conflicte între greco-catolici şi orto- 
docşi, între greco-catolicii care au devenit ortodocşi şi greco-catolicii care 
au rămas fideli credinţei lor. 

Potrivit statisticilor din 2 ianuarie 1948, din 2.718 comunităţi greco-cato- 
lice în regiunile vestice ale Ucrainei, s-au reunit cu Biserica Ortodoxă 
2.491. Restul de 227 parohii au opus rezistență reunificării, iar 188 dintre 
ele au continuat să funcționeze după ritul greco-catolic. Au fost credincioşi 
care au refuzat categoric să predea cheile bisericilor şi le ascundeau ca să 
nu le găsească autorităţile. Erau 75 de preoţi greco-catolici care cu „încă- 
pățânare” nu voiau să se unească cu Biserica Ortodoxă. Dintre aceştia, 
doar 18 puteau să celebreze, restul preoților au fost dependenți de rude, 
erau agricultori sau au lucrat în instituţii civile, celebrând în ascuns şi cu 
riscul „decapitării”!?. 


10 A. GALTER, Le Livre rouge de l'Eglise persecutee, Cerf, Paris 1956, 14. 

u Cf. TAPE (Arhiva de Stat a Federaţiei Ruse), ®. P.- 6991. On. 1, J|. 256, JI. 2. 

2 K.E. [IMUTPYE, Ynuamerue rpecmonocubl: 8uepa u cez0Ona (K. E. Dmitruk, Cruciații 
uniaţi: ieri şi astăzi), llonnrusnar, Mockea 1988, 313. 

O dată cu criza sistemului sovietic din anii '80 şi începutul anilor '90, 
Biserica Greco-Catolică, datorită mărturiei eroice a credincioşilor, a recă- 
pătat forță, însă şi până astăzi sunt multe probleme asemănătoare celor cu 
care se confruntă Biserica Greco-Catolică Română, mai ales cu retroceda- 
rea bunurilor ecleziale şi a proprietăţilor. 


3. Pro memoria 


Secolul al XX-lea, caracterizat de marile totalitarisme — comunismul şi 
național-socialismul — a lăsat până astăzi dovezi tangibile ale marelui curaj 
în credință demonstrat de numeroşi martiri care, cu sângele lor, au demon- 
strat legătura cu Cristos şi cu Biserica. Papa Ioan Paul al II-lea a subliniat 
necesitatea de a descoperi memoria martirilor şi mărturia lor. Martirii 
creştini sunt cei care au vestit Evanghelia dându-şi viața din iubire. Această 
mărturie a martirilor creştini trebuie să fie redescoperită de Biserică toc- 
mai acum, în secolul al XXI-lea. Martirul este un mare martor al lui Cris- 
tos şi, mai ales în zilele noastre, este semn vizibil al acelei iubiri care rezumă 
orice altă valoare. Cererea Papei loan Paul al II-lea a fost bine primită şi 
Bisericile din diferite naţiuni şi ordinele călugăreşti au început să pregă- 
tească listele şi să adune documentele încă existente despre proprii mar- 
tiri. Dovada acestui fapt este şi conferința noastră! 

Pe teritoriul URSS trăiau de secole şi alte confesiuni creştine, în afară 
de evrei şi musulmani; dar oricine nu împărtăşea noua ideologie atee a 
comuniştilor trebuia să fie îndepărtat cu forța din societate. Astfel s-au 
născut aşa-numitele Gulaguri, din rusescul „Direcţia principală a lagăre- 
lor de muncă de corecție”. Numărul de morţi în Gulaguri este încă obiect 
de investigaţie: o estimare provizorie vorbeşte despre trei milioane. Incre- 
dibila persecuție a numeroşilor opozanți politici este foarte cunoscută şi 
grație publicaţiilor scrise chiar de deținuți, dintre care cel mai vestit a fost 
Aleksander Soljenițân, care în Arhipelagul Gulag a relatat tragedia deți- 
nuţilor, a făcut cunoscut cuvântul Gulag şi însăşi existența acestor lagăre. 

Vizita Papei loan Paul al II-lea în Ucraina a fost o ocazie pentru a se 
ruga împreună cu un milion de credincioşi, dar şi pentru a comemora, în 
acea zi de 27 iunie 2001, sacrificiul a 27 de martiri, dintre care 9 episcopi, 
preoți şi laici ridicaţi la gloria altarelor. Arhiepiscopul Andrej Szeptickyi, 
deja bătrân şi bolnav, a murit la 1 noiembrie 1944. Comuniştii, încă în ulti- 
mele zile ale războiului, i-au arestat pe toți episcopii greco-catolici de pe 
teritoriul național. Destinul lor a fost marcat de numeroase încarcerări, 
procese-farsă sau inexistente, izolare totală în lagărele de muncă, departe 
de comunitățile lor. Fericitul episcop de Mukachevo Theodore Romzha 
(1914-1947) a fost cel mai tânăr episcop din Biserica Greco-Catolică. Numai 

Dieceza Greco-Catolică de Mukachevo mai funcționa. Serviciile secrete cău- 
tau de mult timp un mod pentru a-l ucide pe episcopul Theodore Romzha. 
In Uniunea Sovietică preoţii nu aveau dreptul să se deplaseze dintr-un loc 
în altul fără autorizația miliției, astfel, şi episcopul a cerut o permisiune 
pentru a vizita o parohie. Această informaţie a fost folosită de persecutori 
pentru a organiza un fals accident rutier şi a-l ucide pe episcop fără a trezi 
suspiciuni, temându-se de o reacţie a populaţiei. La 27 octombrie 1947, 
automobilul episcopului a fost lovit de un camion mare, însă episcopul, 
văzându-i pe atentatorii înarmaţi cu răngi de fier, deşi era rănit, a reuşit să 
fugă şi a fost internat în condiţii foarte grave în spitalul din Mukachevo. 
Cu trecerea zilelor, condiţiile lui se îmbunătăţeau. Însă o infirmieră, la 1 
noiembrie 1947, l-a ucis otrăvindu-l. La 27 iunie 2001, Theodore Romzha 
a fost proclamat fericit de către Ioan Paul al II-lea la Leopoli. La fel, viața 
lui Josyf Ivanovyc Slipyj ilustrează foarte bine situaţia ucraineană. La 22 
decembrie 1939 a fost consacrat arhiepiscop cu drept de succesiune şi a 
devenit conducătorul Bisericii Catolice din Ucraina la 1 noiembrie 1944. 
Slipyj a fost arestat la 11 aprilie 1945. După un proces fals în anul 1946, a 
fost condamnat pentru activitate antisovietică la opt ani de închisoare, pe 
care i-a făcut în diferite Gulaguri. În anul 1954 a fost dus din nou în Sibe- 
ria, de data aceasta pentru patru ani. În anul 1959 a suportat un al doilea 
proces şi o nouă condamnare, de data aceasta la şapte ani de Gulag. A fost 
numit cardinal in pectore încă din anul 1960 şi, la 22 februarie 1965, arhi- 
episcop major de către Paul al VI-lea. Slipyj a murit la 7 septembrie 1984. 
Aceşti doi mari eroi ai Bisericii din Ucraina, cu viața şi curajul lor, au sus- 
ţinut mereu aprinsă flacăra iubirii lui Cristos în inimile poporului credin- 
cios de pe teritoriul Ucrainei. Jertfa lor nu va fi uitată, căci Biserica nu 
numai că a supraviețuit după persecuțiile sângeroase făcute de regimul 
comunist, ci, grație sângelui martirilor, a fost întărită pentru a înfrunta cu 
vigoare reînnoită secolul al XXI-lea. Uneori persecutorii au putut să-i eli- 
mine glasul, dar niciodată memoria. Şi memoria transmisă din gură în 
gură devine istorie şi istoria adesea dă dreptate celor persecutați. Sunt 
bărbaţi şi femei, bătrâni şi copii, laici şi preoți, persoane căsătorite şi con- 
sacrate, oameni simpli şi oameni cultivați. Fiecare având un nume care 
trebuie ținut minte. Pentru că este de datoria fiecărui creştin să comemo- 
reze, nu numai frângerea pâinii, care este Trupul lui Cristos, ci şi frânge- 
rea acelui trup mistic care este Biserica!?. 


13 Cf. J. MIKRUT, „Le memorie senza volto delcomunismo”, în L'Osservatore Romano, 
29-30 Novembre 2010, 4-5. 


